Publication: Magyar Közlöny
Issue: MK-2003-124 (Year: 2003, Number: 124)
Era: 1990-2004
Section: a 20/1992. (VII. 21) KHVM rendelethez
Paragraph Index: 72

2. Az összes jármûkategóriára vonatkozó elméleti vizsga tartalma 2.1. Az alább felsorolt pontok mindegyikére kérdéseket kell feltenni. 2003/124. szám 2.1.1. Közúti közlekedési szabályok: — különösen a közúti jelzõtáblákra, jelölésekre, jelzésekre, elsõbbségadásra és sebességkorlátozásra vonatkozóan. 2.1.2. A gépjármûvezetõ: — az éberség és a közúti közlekedés többi résztvevõjével szembeni magatartás fontossága, — észlelés, becslés és döntéshozatal, különösen a reakció idõ, valamint a gépjármûvezetõi magatartás megváltozása alkohol, kábítószerek, gyógyszerészeti termékek, adott lelki állapot vagy fáradtság hatására. 2.1.3. Az úttest: — a jármûvek közötti biztonságos távolság, a féktávolságok és a biztonságos úttartás különbözõ idõjárási és útviszonyok közötti megtartására vonatkozó legfontosabb elvek, — a vezetésnek az úttest különbözõ állapotaihoz kapcsolódó kockázati tényezõi, különösen az úttest idõjárással és napszakkal összefüggõ állapotváltozásai, — a különbözõ úttípusok jellemzõi a külön jogszabályban 4 meghatározottaknak megfelelõen. 2.1.4. A közúti közlekedés többi résztvevõje: — a közúti közlekedés többi résztvevõjének tapasztalathiányával, valamint a közlekedõk legsérülékenyebb kategóriáival, például gyermekekkel, gyalogosokkal, kerékpárosokkal és a csökkent mozgásképességû személyekkel kapcsolatos különleges kockázati tényezõk, — a különbözõ típusú gépjármûvek mozgásából és vezetésébõl, valamint vezetõik különbözõ látóterébõl eredõ kockázatok. 2.1.5. Általános szabályok és rendeletek, valamint egyéb kérdések: — a gépjármûvek használatához szükséges adminisztratív dokumentumokra vonatkozó szabályok, — a gépjármûvezetõ baleset esetén tanúsítandó magatartását (figyelmeztetõ eszközök kihelyezése és riasztás) meghatározó általános szabályok és azok az intézkedések, amelyeket közúti baleset áldozatai részére nyújtott segítségadás céljából szükség szerint elvégezhet, — a gépjármûre, a szállítmányra és a szállított személyekre vonatkozó biztonsági tényezõk. 2.1.6. A gépjármû elhagyásakor szükséges óvintézkedések. 2.1.7. A közúti biztonsággal összefüggõ mechanikai szempontok; a vizsgázónak képesnek kell lennie észlelni a leggyakoribb meghibásodásokat, különösen a kormány-, a felfüggesztés és a fékrendszerben, a gumiabroncsokban, a fényjelzõkben és az irányjelzõkben, a fényszórókban, a visszapillantó tükrökben, a szélvédõben és az ablaktörlõkben, a kipufogórendszerben, a biztonsági övekben és hangjelzõ berendezésben. 4 A közúti közlekedés szabályairól szóló 1/1975. (II. 5.) KPM—BM együttes rendelet. 2.1.8. A jármû biztonsági felszerelései, és különösen a biztonsági övek, a fejtámaszok és a gyermekek biztonsági felszereléseinek használata. 2.1.9. A gépjármûhasználat környezetre gyakorolt hatásával kapcsolatos szabályok (a hangjelzõ berendezések megfelelõ használata, mérsékelt tüzelõanyag-fogyasztás, korlátozott károsanyag-kibocsátás stb.).

Source: https://magyarkozlony.hu/hivatalos-lapok/d697ab75a97cbdf6cea3aef37fd146b9ce0b7b68/dokumentumok/96cdba5aacdc14ea193624a6d2589e97dd9ad694/letoltes